b"\n_START_ARTICLE_\n...Baby One More Time Tour\n_START_PARAGRAPH_\n...Baby One More Time Tour je prva koncertna turneja ameri\xc5\xa1ke pevke Britney Spears. S turnejo je promovirala svoj prvi glasbeni album, ...Baby One More Time, in obiskala Zdru\xc5\xbeene dr\xc5\xbeave Amerike ter Kanado. Turnejo je Britney Spears potrdila marca 1999, \xc5\xbee v mesecu dni pa so izdali tudi datume koncertov. Za sponzorja so izbrali Tommyja Hilfigerja. Dodatek k turneji, imenovan Crazy 2K, v sklopu katerega so organizirali \xc5\xa1e ve\xc4\x8d koncertov, so potrdili decembra tistega leta. Dodatek sta sponzorirali podjetji Got Milk? in Polaroid Corporation. Koncept in kostume s turneje je oblikovala Britney Spears. Na za\xc4\x8detku turneje Crazy 2K so spremenili tudi izgled odra in v nastope vklju\xc4\x8dili ve\xc4\x8d pirotehnike._NEWLINE_Koncert je sestavljalo ve\xc4\x8d delov, pred vsakim nastopom pa so predstavili \xc5\xa1e uvod v slednjega, kon\xc4\x8dal pa se je z zaklju\xc4\x8dkom. Na turneji so izvajali pesmi z albuma ...Baby One More Time ter razli\xc4\x8dice pesmi drugih glasbenikov. Na dodatku, Crazy 2K, so premierno izvedli tudi nekatere pesmi iz albuma Oops!... I Did It Again. Glasbeni kritiki so ji dodelili v glavnem pozitivne ocene. Med turnejo so Britney Spears obto\xc5\xbeili, da na koncertih ne poje v \xc5\xbeivo, sama pa je kasneje te govorice zanikala. Nekatere izmed koncertov je tudi posnelo in izdalo podjetje Fox Broadcasting Company. Posnetke turneje so kaseje izdali tudi preko DVD-ja, naslovljenega kot Live and More!.\n_START_SECTION_\nRazvoj\n_START_PARAGRAPH_\nBritney Spears je za kanal CNN povedala o svoji vpletenosti v razvoj turneje, kjer je povedala, da je celotno turnejo, tudi kostume in koncept, oblikovala sama. Sodelovala je tudi z modno oblikovalko Gio Ventola, s katero je sodelovala pri izdelavi kostumov za plesalce. Oder je bil preprost, imel je samo en glavni rekvizit, in sicer stopnice, postavljene na sredino. Na obeh straneh stopnic je bilo postavljenih pet \xc4\x8dlanov banda. Nastopilo je tudi \xc5\xa1est plesalcev, ki so na oder pri\xc5\xa1li med plesnimi to\xc4\x8dkami. Na turneji je Britney Spears zapela osem pesmi iz svojega debitantskega albuma ter ve\xc4\x8d lastnih razli\xc4\x8dic pesmi, ki so jih v originalu zapeli drugi znani glasbeniki. Leta 2000 so organizirali \xc5\xa1e dodatek k turneji, kjer je bil oder podoben tistemu v originalu, le nekoliko razko\xc5\xa1nej\xc5\xa1i. Vklju\xc4\x8dili so tudi ve\xc4\x8d posebnih efektov, vklju\xc4\x8dno z dimom in ognjemeti, ki so izbruhnili sredi koncerta. Med koncertom se je v ozdaju pojavila tudi ogromna projekcija, na kateri se je prikazalo ogledalo iz pravljice Snegulj\xc4\x8dica. Na turnejo so vklju\xc4\x8dili tudi mehani\xc4\x8dno \xc4\x8darobno preprogo, na katero je Britney Spears sedla in poletela nekaj metrov nad ob\xc4\x8dinstvom. Britney Spears se je na odru pridru\xc5\xbeilo \xc5\xa1e osem spremljevalnih plesalcev. Med koncertom se je petkrat preoblekla. Seznam pesmi je sestavljalo devet pesmi, sedem iz njenega debitanstkega glasbenega albuma, dve pa iz njenega takrat prihajajo\xc4\x8dega albuma Oops!... I Did It Again (2000).\n_START_SECTION_\nPovzetek koncertov\n_START_PARAGRAPH_\nKoncert se je pri\xc4\x8del s plesno to\xc4\x8dko, v kateri so se predstavili Britney Spears in plesalci. Kmalu za tem se je pevka pojavila na vrhu stopnic in oble\xc4\x8dena v ro\xc5\xbenat top in bele hla\xc4\x8de z ro\xc5\xbenatimi zaplatami zapela pesem\xc2\xa0\xc2\xbb(You Drive Me) Crazy\xc2\xab. Med nastopom s pesmijo \xc2\xbbSoda Pop\xc2\xab\xc2\xa0je plesala in vzpostavila stik z ob\xc4\x8dinstvom, po tej to\xc4\x8dki pa je od\xc5\xa1la v zaodrje, kjer se je preoblekla, medtem pa so njeni spremljevalni plesalci nadaljevali s plesanjem. Nato je sedla na stopnice in zapela pesmi\xc2\xa0\xc2\xbbBorn to Make You Happy\xc2\xab\xc2\xa0ter\xc2\xa0\xc2\xbbFrom the Bottom of My Broken Heart\xc2\xab. Koncert se je nadaljeval s plesno to\xc4\x8dko, med katero je Britney Spears izvedla Madonnino pesem\xc2\xa0\xc2\xbbVogue\xc2\xab, med katero je Madonno in Janet Jackson ozna\xc4\x8dila za svoji najv\xc4\x8dji inspiraciji. Nato je izvedla svojo razli\xc4\x8dico \xc5\xa1e ene Madonnine pesmi, singla\xc2\xa0\xc2\xbbMaterial Girl\xc2\xab. Nato je izvedla \xc5\xa1e dve lastni verziji pesmi, ki jih je \xc5\xbee prej izdala Janet Jackson, in sicer\xc2\xa0\xc2\xbbNasty\xc2\xab\xc2\xa0in\xc2\xa0\xc2\xbbBlack Cat\xc2\xab. Ta del koncerta je kon\xc4\x8dala s svojo verzijo pesmi Sonnyja & Cher,\xc2\xa0\xc2\xbbThe Beat Goes On\xc2\xab, med nastopom pa je bilo uporabljenih veliko svetlobnih u\xc4\x8dinkov. Po plesni to\xc4\x8dki je zapela pesem z albuma, \xc2\xbbI Will Be There\xc2\xab, in svojo verzijo Journeyjeve pesmi\xc2\xa0\xc2\xbbOpen Arms\xc2\xab, nastopa pa je kon\xc4\x8dala na vrhu stopnic, kjer se je ob\xc4\x8dinstvu \xc5\xa1e nasmehnila. Po nastopu s pesmijo\xc2\xa0\xc2\xbbSometimes\xc2\xab\xc2\xa0je ob\xc4\x8dinstvu \xc5\xa1e pomahala in zapustila oder, nato pa je, oble\xc4\x8dena v ro\xc5\xbenato majico, ro\xc5\xbenato minikrilo in \xc4\x8drne dokolenke, izvedla \xc5\xa1e pesem\xc2\xa0\xc2\xbb...Baby One More Time\xc2\xab._NEWLINE_Dodatek k turneji, organiziran leta 2000, se je pri\xc4\x8del s plesalci, ki so na oder vstopili iz \xc5\xa1olskih omaric in tam ostali, dokler ni zazvonilo. Vsi so sedli in po\xc4\x8dakali, dokler \xc5\xbeenska, oble\xc4\x8dena v u\xc4\x8diteljico, ni poklicala njihovega imena. Potem je u\xc4\x8diteljica poklicala \xc5\xa1e Britney Spears, ta pa je na oder vstopila s stopnic iz velikega oblaka dima, oble\xc4\x8dena v top in bele raztegljive hla\xc4\x8de ter izvedla kratek plesni remix pesmi\xc2\xa0\xc2\xbb...Baby One More Time\xc2\xab. Nato je vstopila v eno izmed \xc5\xa1olskih omaric ter izstopila na drugi strani in pri\xc4\x8dela peti pesem\xc2\xa0\xc2\xbb(You Drive Me) Crazy\xc2\xab. Nato se je na kratko pogovorila z ob\xc4\x8dinstvom, potem pa je izvedla pesmi \xc2\xbbBorn to Make You Happy\xc2\xab\xc2\xa0in \xc2\xbbI Will Be There\xc2\xab. Po kratki plesni to\xc4\x8dki je Britney Spears na oder pri\xc5\xa1la na lebde\xc4\x8di mehani\xc4\x8dni \xc4\x8darobni preprogi in izvedla pesem\xc2\xa0\xc2\xbbDon't Let Me Be the Last to Know\xc2\xab. Ko se je vrnila na oder, je izvedla \xc5\xa1e eno pesem iz svojega takrat prihajajo\xc4\x8dega albuma, in sicer pesem\xc2\xa0\xc2\xbbOops!... I Did It Again\xc2\xab. Nato je zopet naslovila ob\xc4\x8dinstvo in pri\xc4\x8dela s to\xc4\x8dko, imenovano \xc2\xbbKdo je ultimatni lomilec src?\xc2\xab, med katero so plesalci iz ob\xc4\x8dinstva izbrali fanta ter ga povabili na oder. Britney Spears se je kasneje na odru pojavila oble\xc4\x8dena v jakno iz d\xc5\xbeinsa in fantu posvetila pesem \xc2\xbbFrom the Bottom of My Broken Heart\xc2\xab. Nato je snela svojo jakno in razkrila \xc4\x8drne hla\xc4\x8de, na katerih je bilo skicirano tudi rde\xc4\x8de srce, nato pa nastopila s pesmijo \xc2\xbbThe Beat Goes On\xc2\xab. Po \xc5\xa1e dveh to\xc4\x8dkah, ki so ju predstavili njeni spremljevalni plesalci in glasbena skupina, Britney Spears pa je izvedla pesem \xc2\xbbSometimes\xc2\xab. Nazadnje so izvedli \xc5\xa1e bolj plesno to\xc4\x8dko\xc2\xa0\xc2\xbb...Baby One More Time\xc2\xab.\n_START_SECTION_\nSprejem kritikov\n_START_PARAGRAPH_\nTurnejo so glasbeni kritiki sprejeli v glavnem pozitivno. Jeffrey Haney iz revije Deseret News je koncert opisal kot \xc2\xbbzabaven in ble\xc5\xa1\xc4\x8de\xc4\x8d.\xc2\xab Novinar revije USA Today je nastop Britney Spears na koncertu opisal kot \xc2\xbbgotov in energi\xc4\x8den\xc2\xab. Jim Farber iz revije Daily News je menil, da ima Britney Spears dve osebnosti, prikazani na koncertu, ena izmed teh poje pesmi z njenega albuma, druga pa je nekoliko bolj resna in poje pesmi drugih izvajalcev. Dodal je tudi: \xc2\xbbBritney Spears ima svojo tema\xc4\x8dno stran, ki izra\xc5\xbea njeno \xc5\xbeeljo po zrelej\xc5\xa1i karieri.\xc2\xab Jae-Ha Kim iz revije Chicago Sun-Times je napisal, da Britney Spears \xc2\xbbpoka\xc5\xbee, zakaj je tekmica blondink, kot so Christina Aguilera, Jessica Simpson in Mandy Moore. Aguilera ima morda bolj\xc5\xa1i glas (in grammyja, ki to potrdi), vendar ima Spearsova tisti faktor, zaradi katerega deluje ena izmed tistih kraljic preteklosti, kot na primer Farrah Fawcett.\xc2\xab Adam Graham iz revije Central Michigan Life je menil, da \xc2\xbb\xc4\x8deprav koncert sestavlja le deset pesmi in so \xc5\xbee od za\xc4\x8detka dvomili o pristnosti njenega glasu, je bilo zelo te\xc5\xbeko ignorirati tisti dobri ob\xc4\x8dutek.\xc2\xab Dave Tianen iz revije Milwaukee Journal Sentinel je verjel, da je bil koncert \xc2\xbbenergi\xc4\x8den, duhovit, zmernega tempa in svetel.\xc2\xab Jane Ganahl iz revije San Francisco Chronicle je dejala, da \xc2\xbbmorda nekatere zabava, vendar je pravzaprav samo \xc5\xa1e eden izmed zmontiranih glasbenikov - ve\xc4\x8dji poudarek je na embala\xc5\xbei kot na dejanskem talentu.\xc2\xab"